CELEX: 32013D0658
Language: lt
Date: 1384300800000
Title: 2013/658/ES: 2013 m. lapkričio 13 d. Komisijos įgyvendinimo sprendimas dėl paraiškos įtraukti į garantuotų tradicinių gaminių registrą atmetimo pagal Europos Parlamento ir Tarybos reglamentą (ES) Nr. 1151/2012 [Pomazánkové máslo (GTG)] (pranešta dokumentu Nr. C(2013) 7615)

15.11.2013   
            
            
               LT
            
            
               Europos Sąjungos oficialusis leidinys
            
            
               L 305/22
            
         KOMISIJOS ĮGYVENDINIMO SPRENDIMAS
   2013 m. lapkričio 13 d.
   dėl paraiškos įtraukti į garantuotų tradicinių gaminių registrą atmetimo pagal Europos Parlamento ir Tarybos reglamentą (ES) Nr. 1151/2012 [Pomazánkové máslo (GTG)]
   (pranešta dokumentu Nr. C(2013) 7615)
   (Tekstas autentiškas tik čekų kalba)
   (2013/658/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 1 dalį,
   kadangi:
   
               (1)
            
            
               remdamasi Reglamento (ES) Nr. 1151/2012 50 straipsnio 1 dalimi, Komisija baigė nagrinėti 2010 m. gruodžio 22 dieną gautą Čekijos paraišką įregistruoti Pomazánkové máslo kaip garantuotą tradicinį ganinį;
            
         
               (2)
            
            
               2011 m. balandžio 1 d. Komisija Čekijai pranešė, kad pavadinimas „máslo“ yra apibrėžtas ir jam taikomos naudojimo sąlygos pagal Tarybos reglamentą (EB) Nr. 1234/2007 (2), konkrečiai, jo 115 straipsnį ir XV priedą, kur reikalaujama, kad pieno riebalų būtų ne mažiau kaip 80 %, bet mažiau kaip 90 %, tačiau produkto Pomazánkové máslo apibūdinimas šių sąlygų netenkina. 2011 m. sausio 25 d. Komisijai pateikus ieškinį dėl įsipareigojimų neįvykdymo, Teisingumo Teismas C-37/11 byloje 2012 m. spalio 18 d. sprendimu patvirtino, kad pavadinimas Pomazánkové máslo minėtų Reglamento (EB) Nr. 1234/2007 nuostatų neatitinka;
            
         
               (3)
            
            
               Reglamento (ES) Nr. 1151/2012 2 straipsnio 3 dalyje numatyta, kad „šis reglamentas taikomas nedarant poveikio kitoms specialioms Sąjungos nuostatoms, susijusioms su produktų pateikimu rinkai, ir visų pirma nuostatoms dėl vieno bendro rinkų organizavimo (…)“, todėl reikėtų konstatuoti, kad pavadinimo Pomazánkové máslo, kaip garantuoto tradicinio gaminio, registravimas neatitinka Reglamento (EB) Nr. 1234/2007, konkrečiai, jo 115 straipsnio ir XV priedo nuostatų;
            
         
               (4)
            
            
               tuo remiantis, paraiška pavadinimą Pomazánkové máslo įtraukti į registrą turi būti atmesta;
            
         
               (5)
            
            
               šiame sprendime numatyta priemonė atitinka Žemės ūkio produktų kokybės politikos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Paraiška įtraukti pavadinimą Pomazánkové máslo į registrą yra atmetama.
   2 straipsnis
   Šis sprendimas skirtas Čekijai.
   
      Priimta Briuselyje 2013 m. lapkričio 13 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 343, 2012 12 14, p. 1.
   
      (2)  OL L 299, 2007 11 16, p. 1.